Huumausainerikokset ja petokset lisääntyneet, pahoinpitelyt ja rattijuopumukset vähentyneet tammi - maaliskuussa 2009 - ePressi
Huumausainerikokset ja petokset lisääntyneet, pahoinpitelyt ja rattijuopumukset vähentyneet tammi - maaliskuussa 2009	Huumausainerikokset ja petokset lisääntyneet, pahoinpitelyt ja rattijuopumukset vähentyneet tammi - maaliskuussa 2009
Julkaistu: 17.04.2009 klo 10:29
Julkaisija: Tilastokeskus	Poliisin tietoon tuli Tilastokeskuksen ennakkotietojen mukaan vuoden 2009 ensimmäisellä neljänneksellä kaikkiaan 89 000 rikosta, mikä on 3 100 tapausta (3 prosenttia) vähemmän kuin vuotta aiemmin. Lisäksi poliisi kirjasi 108 000 liikenneturvallisuuden vaarantamista ja liikennerikkomusta. Suhteellisesti eniten rikokset lisääntyivät Lapissa (11 prosenttia) ja vähenivät Etelä-Karjalassa (20 prosenttia). Poliisin tietoon tuli Tilastokeskuksen ennakkotietojen mukaan
vuoden 2009 ensimmäisellä neljänneksellä kaikkiaan 89 000 rikosta,
mikä on 3 100 tapausta (3 prosenttia) vähemmän kuin vuotta aiemmin.
Lisäksi poliisi kirjasi 108 000 liikenneturvallisuuden
vaarantamista ja liikennerikkomusta. Suhteellisesti eniten rikokset
lisääntyivät Lapissa (11 prosenttia) ja vähenivät Etelä-Karjalassa
(20 prosenttia). Omaisuusrikoksia ilmeni 50 000, mikä on 2 000
tapausta (4 prosenttia) vähemmän kuin vuonna 2008. Henkeen ja
terveyteen kohdistuneita rikoksia poliisin tietoon tuli 7 600. Tämä
on 6 prosenttia edellisvuotta vähemmän.
Huumausainerikoksia poliisin tietoon tuli 3 900, mikä on 16
prosenttia enemmän kuin edellisen vuoden vastaavana aikana.
Törkeiden huumausainerikosten määrä pysyi lähes ennallaan. Niitä
tuli ilmi 154.
Petosten määrä on lisääntynyt kolmena vuonna peräkkäin. Vuoden
2009 tammi-maaliskuussa niiden määrä oli 4 500, kolmanneksen
edellisvuotta enemmän.
Pahoinpitelyrikoksia tuli poliisin tietoon 7 000, mikä on 6
prosenttia vähemmän kuin vuonna 2008. Törkeät pahoinpitelyt
lisääntyivät 5 prosenttia. Niitä tuli ilmi 524. 2000-luvulla
tammi-maaliskuussa pahoinpitelyrikoksia on ollut keskimäärin 6 300
ja törkeitä pahoinpitelyjä 500.
Törkeät rattijuopumukset vähenivät 13 prosenttia ja muut
rattijuopumukset 8 prosenttia. Kaikkiaan rattijuopumuksia tuli ilmi
4 900 eli 11 prosenttia vähemmän kuin vuonna 2008.
Tilaston esittämistapa on uudistettu vuoden 2009 alusta.
Liikenneturvallisuuden vaarantamiset ja liikennerikkomukset
esitetään omana taulukkonaan. Rikosten kokonaismäärä ei ole
vertailukelpoinen aiemmin esitettyjen lukujen kanssa. Uudistuksen
tavoitteena on parantaa rikosten vertailtavuutta eri vuosien kesken
sekä edistää niiden kansainvälistä vertailukelpoisuutta. Tilaston
laatuselosteessa on tarkempia tietoja uudistuksesta.
Eräiden rikostyyppien määrä tammi -
maaliskuussa 2009 ja muutos edellisen vuoden vastaavaan
ajankohtaan
Tammi-maaliskuu 2009
KAIKKI RIKOKSET 1)
-murto
-moottoriajoneuvon luvaton käyttö ja anastus,
-vahingonteko
-tappo, murha ja surma
-raiskaus
-rattijuopumus
-huumausainerikos
1) Pl. liikenneturvallisuuden vaarantaminen, liikennepako
tieliikenteessä, liikennerikkomus, tieliikenteen
sosiaalilainsäädännön rikkominen ja ajoneuvorikkomus.
Liikenneturvallisuuden vaarantamisten ja
liikennerikkomusten määrä tammi - maaliskuussa 2009 ja muutos
edellisen vuoden vastaavaan ajankohtaan
Liikenneturvallisuuden vaarantaminen, liikennepako
tieliikenteessä liikennerikkomus,tieliikenteen
sosiaalilainsäädännön rikkominen, ajoneuvorikkomus
-nopeusrajoitusten rikkominen 1)
1) Liikenneturvallisuuden vaarantamisina, törkeinä
liikenneturvallisuuden vaarantamisina ja liikennerikkomuksina
rekisteröidyt nopeusrajoitusten rikkomiset.
Lähde: Poliisin tietoon tullut rikollisuus 2009,
1. neljännes. Tilastokeskus
Lisätietoja: Jorma Kallio (09)1734 3248,
rikos@tilastokeskus.fi
Julkaisu pdf-muodossa (11 sivua 251,5 kt)
Rikokset kuukausittain 2008
Rikokset kuukausittain 1998-2007 (vanha StatFin)
Eräiden rikostyyppien kehitys tammi - maaliskuussa 2005 - 2009 (17.4.2009)
Liikenneturvallisuuden vaarantamisten ja liikennerikkomusten määrän kehitys tammi-maaliskuussa 2005-2009 (17.4.2009)
Laatuseloste (17.4.2009)
17.04.2009 klo 10:29 | Toimiala: Laki